Bejaardes trakteer op spesiale dag | Netwerk24
Bejaardes trakteer op spesiale dag
09 Augustus 2018 06:00
Die nuwe intrekkers by die Silwerbron-sentrum vir bejaardes in Wesselsbron is van links,voor: Leonie Greeff en Kotie du Toit; agter: Hans Terblanche, Paul Nieuwoudt, Annemarie de Wet, Laverna Coetzee, Susan Nel en Gert Nel.Foto: Verskaf
Eenmaal per kwartaal berei die huiskomitee van die Silwerbron-sentrum vir bejaardes in Wesselsbron 'n heerlike ete vir die inwoners voor.
Laat in Junie is die inwoners weer met só 'n ete trakteer, en die nuwe inwoners by die sentrum is ook verwelkom.
Die name van die nuwe inwoners is uitgeroep, hulle is geblinddoek en moes toe 'n "donkie" se stert aan sy lyf vassteek. Laverna Coetzee was die enigste een wat die stert op sy plek vasgesteek het.
Daarna is die inwoners in spanne van vier gedeel. Elkeen het 'n beurt gekry om na 'n geheuebord met verskillende voorwerpe te kyk en binne 'n minuut alles wat hulle onthou het, op papier te skryf.
Die wenspan was Hans Terblanché, Kotie du Toit, Nicolien Bezuidenhout en Marlene Jordaan.
Van die 62 voorwerpe het hulle 29 reg gehad.
"Dankie aan die huiskomitee. Jul tafels was pragtig, soos ook al die eetgoed op die tafels. Die kos was soos gewoonlik van hoogstaande gehalte. Ons het lekker gelag en gesels en ons sien uit na die volgende keer.